ठेंगे पर ठेके की शर्तें, एंट्रेस पर भी हर गाड़ी से वसूली
ठेका रेत और भूसा मंडी में वसूली करने का है। इसके लिए नियम, शर्तें भी तय हैं। लेकिन नियम, शर्तों का पालन तो दूर ठेकेदार के लोग लाठी की दम पर पूरे शहर में ही नहीं,बल्कि शहर के एंट्रेस हाइवे पर भी जमकर वसूली करते हैं। शर्तों के मुताबिक रेत,भूसा, बिल्डिंग मटेरियल लेकर शहर में आने वाले वालों से वसूली होना चाहिए,लेकिन ठेकेदार के आदमी लाठी की दम पर कोई गाड़ी बिना वसूली नहीं जाने देते हैं। ठेकेदार ने ठेके की शर्तें ठेंगे पर रख दीं तो राजस्व अमले ने भी कभी निगरानी ही जरूरत नहीं समझी। दैनिक भास्कर ने शुक्रवार के अंक में निगम के वसूली ठेके की आड़ में ठेकेदार के गुर्गों द्वारा साडा रोड स्थित बरा तिराहा पर अवैध वसूली का खुलासा किया था।
ये हैं शर्तें और उनकी हकीकत
रेत मंडी,भूसा मंडी में खड़े वाहनों से वसूली का अधिकार होगा।
हकीकत: हर एंट्रेस प्वाइंट व हाईवे पर वाहनों को रोक कर वसूली होती है। खड़े वाहनों से भी वसूली की जाती है।
शहर से गुजरने वाले वाहन यानी ट्रांजिट परमिट वाले वाहनों से वसूली नहीं की जा सकेगी।
हकीकत: हर तरह का माल ले जाने वाले वाहन से वसूली,ट्रांजिट परमिट वालों को भी नहीं छोड़ रहे।
स्टाफ फोटो युक्त आईडेंटिटी कार्ड के साथ होना चाहिए
हकीकत: मुंह पर कपड़ा बांध कर खड़े लोग लाठी डंडे की दम पर वसूली करते हैं।
अभद्र व्यवहार व झगड़ा अनुशासनहीनता में आएगा।
हकीकत: लाठी की दम पर वसूली होती है।
किसका ठेका और क्या शर्तें
ठेकेदार- आदर्श शर्मा, मैसर्स शिवनारायण कंस्ट्रक्शन
अवधि: 14 अप्रैल 2016 से 31 मार्च 2017 तक
जांच के निर्देश दिए हैं
वसूली ठेके में अवैध वसूली की जांच के लिए निर्देश दिए गए हैं। शर्तों के पालन को लेकर भी दिखवाया जाएगा। जांच के बाद कार्रवाई होगी। अनय द्विवेदी, कमिश्नर, नगर निगम
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva awa_Deva hin_Deva hin_Deva